CELEX: 62017TB0118
Language: sk
Date: 2017-07-04 00:00:00
Title: Vec T-118/17 R: Uznesenie predsedu Všeobecného súdu zo 4. júla 2017 – Institute for Direct Democracy in Europe/Parlament („Predbežné opatrenie — Inštitucionálne právo — Európsky parlament — Rozhodnutie, ktorým sa politickej nadácii priznáva dotácia — Pozastavenie predbežného financovania — Povinnosť predložiť bankovú záruku — Návrh na nariadenie predbežných opatrení — Neexistencia naliehavosti“)

28.8.2017   
            
            
               SK
            
            
               Úradný vestník Európskej únie
            
            
               C 283/51
            
         Uznesenie predsedu Všeobecného súdu zo 4. júla 2017 – Institute for Direct Democracy in Europe/Parlament
   (Vec T-118/17 R)
   ((„Predbežné opatrenie - Inštitucionálne právo - Európsky parlament - Rozhodnutie, ktorým sa politickej nadácii priznáva dotácia - Pozastavenie predbežného financovania - Povinnosť predložiť bankovú záruku - Návrh na nariadenie predbežných opatrení - Neexistencia naliehavosti“))
   (2017/C 283/80)
   Jazyk konania: angličtina
   
      Účastníci konania
   
   
      Žalobca: Institute for Direct Democracy in Europe ASBL (IDDE) (Brusel, Belgicko) (v zastúpení: E. Plasschaert a É. Montens, avocats)
   
      Žalovaný: Európsky parlament (v zastúpení: C. Burgos a S. Alves, splnomocnení zástupcovia)
   
      Predmet veci
   
   Žaloba založená na článkoch 278 a 279 ZFEÚ, v ktorej sa navrhuje uloženie predbežných opatrení zameraných po prvé na odklad výkonu rozhodnutia Parlamentu FINS-2017-28 z 15. decembra 2016 o financovaní poskytnutom žalobcovi, v rozsahu, v akom prerušuje platbu vyplývajúcu z predbežného financovania, po druhé na zrušenie povinnosti predložiť bankovú záruku ako podmienku predbežného financovania a po tretie na nariadenie, aby Parlament zaplatil žalobcovi sumu vyplývajúcu z predbežného financovania
   
      Výrok
   
   
               1.
            
            
               Návrh na nariadenie predbežných opatrení sa zamieta.
            
         
               2.
            
            
               O trovách konania sa rozhodne neskôr.